**Gazdasági, Műszaki, Jogi, Környezetvédelmi Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. február 08-ai** ülésére

Tárgy: ingatlanfelajánlás – Fáy A. u. 47.

**Tisztelt Képviselő-testület!**

Tavaly decemberben tárgyaltuk az Amicus Meus Kft. 550.000,- Ft. értékű ingatlanvételi ajánlatát az önkormányzat tulajdonában lévő kisbéri 467 hrsz. alatti, természetben, Kisbér, Fáy A. u. 47. szám alatti ingatlanra.

Az 1575 m2 nagyságú kivett, beépített terület megnevezésű ingatlanon áll a kisbéri 467/A hrsz-ú lakóház, melynek a tulajdonosa 1/1-ben a Kft.. Az épületet egy árverésen vették.

Az önkormányzati ingatlant terheli a 476/A hrsz-t megillető földhasználati jog és a 476/A hrsz-t illeti a 476 hrsz-t terhelő földhasználati jog.

A 339/2023. (XII.14.) KVÖKt. határozatban akként döntöttek, hogy a vételi ajánlatot nem fogadják el és az ingatlanra újabb értékbecslés készítését rendelték el, amennyiben annak díjának kifizetését a Kft. vállalja.

A döntésre a Kft-től a mellékelt levél érkezett. Az ingatlanukra találtak vevőt, de mivel földhasználati joggal terhelt az ingatlan, az önkormányzatnak elővásárlási joga van. A vételi ajánlat szerint az ingatlan ára 18.480.000,- Ft., melyben a vételi ajánlatot tevők laknak szívességi használati megállapodás alapján.

A bizottság nem zárkózik el az elővásárlási joggal való éléstől, de kérdések merültek fel, ezért felvettük a kapcsolatot az ügyvédünkkel, várjuk észrevételét a szívességi használat és az elővásárlási joggal való élés kapcsán.

Az idei évi költségvetés készítése folyamatban van, amennyiben az elővásárlási jogunkkal élni kívánnak, a költségvetésben a fedezetet biztosítani kell.

Kérem Tisztelt Képviselő-testületet, hogy Ügyvéd úr tájékoztatása alapján szíveskedjen döntést hozni, hogy élni kíván-e az elővásárlási joggal vagy sem.

Kisbér, 2024. február 1.

Andrási Tamás s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

*„A” változat:*

nem kíván élnia kisbéri 467/A hrsz. alatti ingatlanra fennálló elővásárlási jogával.

**Határidő:** azonnal

**Felelős:** Sinkovicz Zoltán polgármester

*„B” változat:*

a kisbéri 467/A hrsz. alatti ingatlanra vagyonértékbecslés készítését rendeli el és amennyiben az abban szereplő összeg meghaladja vagy megegyezik az ingatlan vételárával, az elővásárlási jogával élve az ingatlant 18.480.000,- Ft. összegen megvásárolja a 2024. évi költségvetés …………. sora terhére.

felhatalmazza a város polgármesterét a szükséges eljárások lefolytatására.

**Határidő:** azonnal

**Felelős:** Sinkovicz Zoltán polgármester